
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 2105 

1 Δεκεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναπροσαρμογή Αποζημιώσεωντου Προσωπικού που 
Διδάσκει σπς Στρατιωτικές Σχολές και τα Κέντρα 

Εκπαίδευσης των Ε.Δ. 1 

Καθορισμός αμοιβής της Επιτροπής Εισήγησης για 
Ανάθεση του έργου: «Πεδίο ελιγμών Αεροδρομίου 
Σητείας (Β’ Φάση - Αποπεράτωση)» προϋπολογι¬ 
σμού 4.750.000.000 δρχ. 2 

Καθορισμός αμοιβής επιμορφωτών, επιμορφουμέ- 
νων, πραγματογνωμόνων, αξιολογητών, υπευθύ¬ 
νων Προγράμματος κ.λ.π. των Περιφεριακών Επι¬ 
μορφωτικών Κέντρων (Π.Ε.Κ.). 3 

Καθιέρωση υπερωριακής εργασίας σε μόνιμους υπαλ¬ 
λήλους του Ε.Ο.Κ.Φ. (ΠΙΚΠΑ). 4 


Καθορισμός του αριθμού των επιτρεπομένων ημερών 
κατ’ ανώτατο όριο, κίνησης εκτός έδρας για εκτέ¬ 
λεση υπηρεσίας των δημοσίων πολιτικών υπαλλή¬ 
λων και του προσωπικού με σύμβαση ιδιωτικού δι¬ 
καίου αορίστου χρόνου του Υπουργείου Δημόσιας 
Τάξης. 5 


ΑΠΟΦΑΣΕΙ Σ 

Αρίθ. 2/76107/0022 (1) 

Αναπροσαρμογή Αποζημιώσεωντου Προσωπικού που Δι¬ 
δάσκει στις Στρατιωτικές Σχολές και τα Κέντρα Εκπαί¬ 
δευσης των Ε.Δ. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Το άρθρο 41 του Ν.Δ. 721/70 «Περί Οικονομικής Με- 
ρίμνης και Λογιστικού των Ε.Δ.» (ΦΕΚ Α’ 251). 

β. Τη με αριθμ 29261/7.10.96 Κοινή Απόφαση Πρωθυ¬ 
πουργού και Υπουργού Εθνικής Άμυνας για ανάθεση αρμο¬ 
διοτήτων στον Υφυπουργό Εθνικής Αμυνας (ΦΕΚ Β’933). 

γ. Τη με αριθμ. 1107147/1239/0006Α/4.10.96 Κοινή 
Απόφαση Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ Β’ 922). 


δ. Το άρθρο 29Α του Ν. 1558/85 που προστέθηκε με το 
άρθρο 27 του Ν. 2081/92 (ΦΕΚ Α’ 154), όπως τροποποιή¬ 
θηκε με το άρθρο 1 παρ. 2α του Ν. 2469/97. 

ε. Το άρθρο 40 του Ν. 849/1978 (ΦΕΚ Α’ 232) όπως συ¬ 
μπληρώθηκε με το άρθρο 8 του Ν. 2192/93 (ΦΕΚ Α’ 57). 

στ. Το έγγραφο αριθμ. Φ. 841/102/627508/Σ.6024/ 
15.12.98/ΓΕΣ/ΔΟΙ/4α, σύμφωνα με το οποίο στον Π/Υ ΓΕΣ 
έτους 1999 και στον ΚΑΕ 0535, έχει προβλεφθεί ειδική πί¬ 
στωση 20 εκατ. δρχ. 

ζ. Τη με αριθμ. Φ. 812.1/39/71739/Σ.605/9.6.99 Απόφα¬ 
ση του Υφυπουργού Εθνικής Άμυνας «Μεταφορές Πι¬ 
στώσεων» με την οποία αυξήθηκαν οι ΚΑΕ 0517 και 0535 
Π/Υ ΓΕΝ με τα ποσά των 30 εκατ. δρχ. και 17 εκατ. δρχ., 
αντίστοιχα. 

η. Τη με αριθμ. 000148 και αριθμ. πρωτ. 2/48867/12.7.99 
Απόφαση του Υπουργού Οικονομικών «Μεταβολές Εκτε- 
λούμενου Προϋπολογισμού» με την οποία αυξήθηκαν οι 
ΚΑΕ 0517 και 0535 Π/Υ ΓΕΑ έτους 1999 με τα ποσά των 45 
εκατ. δρχ. και 15 εκατ. δρχ., αντίστοιχα. 

θ. Το γεγονός ότι από τις διατάξεις της Απόφασης αυ¬ 
τής προκαλείται πρόσθετη δαπάνη 737 εκατ. δρχ. σε βά¬ 
ρος του Π/Υ του ΥΠΕΘΑ για τα έτη 1999. 2000 και 2001, 
επιμεριζόμενη ως εξής: 

(1) Για το έτος 1999127 εκατ. δρχ. 

(2) Για το έτος 2000 279 εκατ. δρχ. 

(3) Για το έτος 2001 331 εκατ. δρχ. 

Ειδικότερα η προκαλούμενη δαπάνη για το έτος 1999 
θα καλυφθεί από τις εγγεγραμμένες πιστώσεις στους Π/Υ 
των Γενικών Επιτελείων (ΓΕΣ ΕΦ 11/200 ΚΑΕ 0535 20 
εκατ. δρχ. ΓΕΝ ΕΦ 11/300 ΚΑΕ 0517 30 εκατ. δρχ, ΚΑΕ 
0535 17 εκατ. δρχ, ΓΕΑ ΕΦ 11/410 ΚΑΕ 0517 45 εκατ. 
δρχ, ΚΑΕ 0535 15 εκατ. δρχ., σύμφωνα με τις σχετικές 
(στ), (ζ) και (η) του προοιμίου της παρούσας Απόφασης. 
Γ ια τα έτη 2000 και 2001, καθώς και για την επόμενη πε¬ 
νταετία θα εγγράφεται ανάλογη ειδική πίστωση στους 
Π/Υ των Γενικών Επιτελείων, αποφασίζουμε: 

1. Καθορίζουμε αποζημίωση και για κάθε αμειβόμενη 
ώρα θεωρητικής ή πρακτικής διδασκαλίας, αυτών που δι¬ 
δάσκουν σπς Στρατιωτικές Σχολές και τα Κέντρα Εκπαί¬ 
δευσης των Ενόπλων Δυνάμεων, ως ακολούθως: 

α. Γ ια το Διδακτικό Ερευνητικό Προσωπικό (ΔΕΠ) των 
Ανωτάτων Εκπαιδευτικών Ιδρυμάτων (ΑΕΙ) και των Τεχνο¬ 
λογικών Εκπαιδευτικών Ιδρυμάτων (ΤΕΙ), ανεξάρτητα από 

το αν τελεί στην ενέργεια ή τη σύνταξη η αποζημίωση εί¬ 
ναι: 

Από 1.1.1999 Από 1.1.2000 Από 1.1.2001 

(1) Καθηγητές ΑΕΙ δρχ. 7.000 10.000 14.000 

(2) Αναπληρωτές Καθηγητές ΑΕΙ δρχ. 6.500 9.000 13.000 

(3) Καθηγητές ΤΒ κάτοχοι 

μεταπτυχιακού τίτλου δρχ. 6.200 8.000 10.000 

(4) Επίκουροι Καθηγητές ΑΕΙ δρχ. 5.500 7.000 9.000 

(5) Επίκουροι Καθηγητές ΤΕΙ κάτοχοι 

μεταπτυχιακού τίτλου δρχ. 5.000 6.500 8.500 

(6) Λέκτορες δρχ. 4.500 5.500 7.500 

β. Για το εκπαιδευτικό προσωπικό που αποτελείται από 
ιδιώτες, η αποζημίωση είναι: 

Από 1-1-1999 Από 1-1-2000 Από 1.1.2001 

(1) Κάτοχα μεταπτυχιακού τίτλου ΡΗϋ 

για το μάθημα που διδάσκουν δρχ. 4.000 5.500 7.000 

(2) Κάτοχοι μεταπτυχιακού τίτλου 
Β0ΜΑ3ΤΕΡ για το μάθημα που 

διδάσκουν δρχ. 3.500 4.500 6.000 

(3) Πτυχιούχοι Ανώτατων Σχολών δρχ. 3.200 4.000 5.000 

(4) Πτυχιούχοι Ανώτερος Σχολής ή 
Κολεγίου 3ετούς φοίτησης μετά τις 
σπουδές στη Δευτεροβάθμια 
Εκπαίδευση ή πτυχιούχοι ξένης 

γλώσσας δρχ. 2.500 3.000 4.000 

(5) Πτυχιούχοι ξένωνγλωσσών, που 
διδάσκουν το ίδιο εκπαιδευτικό 
έτος, παράλληλα ή εκ περιτροπής 
δύο ξένες γλώσσες σε Σχολές ή 
Κέντρα ενός Κλάδου των ΕΔ. και 
για τη δεύτερη γλώσσα που 

διδάσκουν δρχ 2.500 3.000 4.000 

(6) Εκπαιδευτές αλλοδαπών μαθητών 
των Παραγωγικών Σχολών των 

Ε,Δδρχ. 2.500 3.000 4.000 

(7) Εκπαιδευτές ξένων γλωσσών, που 
δεν έχουν πτυχίο ανωτέρας Σχολής 
ή Κολεγίου 3ετούς φοίτησης μετά 
τις σπουδές στη Δευτεροβάθμια 

Εκπαίδευση δρχ. 1.800 2.300 3.000 

(8) Εκπαδευτές που δεν έχουν πτυχίο 

ανωτέρας σχολής δρχ. 1.500 1.700 2.000 

γ. Για το εκπαιδευτικό προσωπικό που αποτελείται από 
Στρατιωτικούς, Δικασπκούς Λειτουργούς του Δικαστι¬ 
κού Σώματος Ενόπλων Δυνάμεων, Μονίμους Πολιτικούς 
Υπαλλήλους (ΜΠΥ) και από πολιτικό προσωπικό Σχέσης 
Εργασίας Ιδιωτικού Δικαίου ανεξάρτητα από το αν αυτό 
τελεί στην ενέργεια ή τη σύνταξη, η αποζημίωση είναι: 

Από 1-1-1999 Από 1-1-2000 Από 1-1-2001 

(1) Στρατιωτικοί. Δικαστικοί Λειτουργοί 
του Δικαστικού Σώματος Ενόπλων, 

Δυνάμεων. ΜΠΥ και ΣΕΙΔ κάτοχοι 

μεταπτυχιακού τίτλου ΡΗΘ δρχ. 3.800 4.200 4.500 

(2) Στρατιωτικοί. Δικαστικοί Λεπουργοί 
του Δικαστικού Σώματος Ενόπλων 
Δυνάμεων, ΜΠΥ και ΣΕΙΔ κάτοχοι 
μεταπτυχιακού τίτλου ΜΑ3ΤΕΒ 

δρχ: 3.500 3.800 4.200 

(3 Ανώτατοι Αξκοί των τριών Κλάδων 
των Ε.Δ.. και αντίστοιχοι Δικαστικοί 
Λειτουργοί του Δικαστικού Σώματος 
Ε.Δ., Εκπαιδευτικοί Σύμβουλοι 
Ανώτατα Δικαστικοί και Υπάλληλα 

Ειδικών θέσεων (Εθ) δρχ. 3.200 3.500 3.800 


(4) Συνταγματάρχες καεξομαούμενα 
των άλλων κλάδων των Ε Λ 
αντίστοιχοι Δικαστικοί Λειτουργά 
του Δικαστικού Σώματος Ε.Δ. και 
Ανώτατα Δημόσια Υπάλληλα ή 
Υπάλληλα Πανεπιστημιακής· 

Εκπαίδευσης (ΠΕ) βαθμού Α’δρχ 2.700 3.000 3.300 

(5) Ανπσυνταγματάρχες, Τ αγματάρχες 
και εξομαούμενα των άλλων 
κλάδων των Ε Α και αντίσταχα 
Δικαστικοί Λειτουργοί του 
Δικασπκού Σώματος των Ε Α και 
Δημόσια Υπάλληλα βαθμού Α’ 

δρχ.: 2.400 2.700 3.000 

(6) Λοχαγοί. Υπολοχαγα',' 

Ανθυπολοχαγα και εξομαούμενα 1 
των άλλων Κλάδων των Ε. Δ. και 
αντίσταχα Ακασπκοί Λειτουργοί 
του Δικαστικού Σώματος Ε Α κα 
Δημόσια Υπάλληλα βαθμού Β' και 
κάτω κα ΣΕΙΔ, που είνα κάτοχα 

πτυχίου Ανωτάτης Σχολής δρχ. 1.700 2.000 2.300 

(7) Δημόαα Υπάλληλα βαθμού Β'και 
κάτω ή ΣΕΙΔ κάτοχα πτυχίου 
Ανωτέρας Σχολής κα Υπάλληλο 
τεχνολογικής εκπαίδευσης (ΤΕ) 

δρχ.: 1.300 1.600 2.000 

(8) Ανθυπασπιστές, Μόνιμα Υπξκοί 

κα λαποί ΜΠΥ κα ΣΕΙΔ δρχ. 1.000 1.200 1.600 

(9) Δόκιμα Έφεδρα κα Επίκουρα 
Αξκοί, Εθελοντές Οπλίτες κα 

Οπλίτες γενικά δρχ. 700 1.000 1.300 

2. Εφόσον η ώρα της σχολής ή του Κέντρου Εκπαίδευ¬ 
σης απέχει πάνω από 10 χιλιόμετρα, από το κέντρο της 
πόλης στην οποία κατοικεί ή εργάζεται ή υπηρετεί αυτός 
που διδάσκει, καταβάλλονται πλέον των ως άνω αποζη¬ 
μιώσεων, για έξοδα κίνησης από 1-1-99 δρχ. 400, από 
1.1.2000 δρχ. 500, από 1-1-2001 δρχ. 600 για κάθε μέρα 
διδασκαλίας με την προϋπόθεση ότι δεν διατίθεται για την 
ανπστοιχη μετακίνηση μεταφορικό μέσο της υπηρεσίας. 

3. Η παρ. 1 της υπ’ αριθμ. 2003419/264/0022/17.4.95 
(ΦΕΚ Β' 328/28.4.95), Κοινής Απόφασης, όπως αναδιατυ¬ 
πώθηκε με την υπ’ αριθμ. 206614/8005/0022/5-12-95 
(ΦΕΚ Β’ 328/28-4-95). όμοια καταργείται από την ισχύ της 
παρούσης. 

4. Η παρούσα απόφαση, η οποία ισχύει από 1-1-99, να 
δημοσιευθεί στην Εφημερίδα της Κυβερνήσεως. 

Αθήνα, 18 Νοεμβρίου 1999 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΔΗΜ. ΑΠΟΣΤΟΛΑΚΗΣ ΝΙΚ. ΧΡΙΣΤΟΔΟΥΛΑΚΗΣ 


Καθορισμός αμοιβής της Επιτροπής Εισήγησης για Ανά¬ 
θεση του έργου: «Πεδίο ελιγμών Αεροδρομίου Σητεί- 
ας (Β’ Φάση - Αποπεράτωση)» προϋπολογισμού 
4.750.000.000 δρχ. 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη τις διατάξεις: 

1. Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα», όπως προστέθηκε με το άρθρο 27 
του Ν. 2081/92 καιαντικαταστάθηκε με το άρθρο 1 του Ν. 
2469/97. 

2. Του ΠΑ 69/1988 «Περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε» όπως τροποποιήθηκε με το Π.Δ. 166/96 και 
ισχύει. 

3. Του Π.Δ. 215/97 (ΦΕΚ 167 Α/25.8.97) «Σύσταση Ειδι¬ 
κής Υπηρεσίας Δημοσίων Έργων για τη μελέτη και κατα¬ 
σκευή των έργων Αεροδρομίων Νοτίου Ελλάδος». 

4. Του Π.Δ. 71/93 (ΦΕΚ 30Α/11.3.1993) «Καθορισμός 
αρμοδιοτήτων που διατηρούνται από τον Υπουργό και τις 
Περιφερειακές Αρχές ή όργανα διανομαρχιακού επιπέ¬ 
δου της Γ.Γ.Δ.Ε. του Υ.ΠΕ.ΧΩ.Δ.Ε», καθώς και αυτές του 
Ν. 2503/97 (ΦΕΚ 107Α/30.5.97) «Διοίκηση, οργάνωση, 
στελέχωση της Περιφέρειας κλπ.» 

5. Του Ν.1418/84 «Δημόσια έργα και ρυθμίσεις συνα¬ 
φών θεμάτων», όπως ισχύει μετά την τροποποίησή του 
από τους Νόμους 2229/94,2308/95,2338/95 και 2372/96. 

6. Του Ν.2576/98 «Βελτίωση των διαδικασιών για την 
ανάθεση της κατασκευή των Δημ. Έργων και άλλες δια¬ 
τάξεις», και της αρ. Δ17α/08/16/ΦΝ402/10.2.98 απόφα¬ 
σης του Υπουργού ΠΕΧΩΔΕ, όπως αυτή τροποποιήθηκε 
και συμπληρώθηκε με την απόφαση αριθ. Δ17α/10/65/ 
ΦΝ402/24.7.98 του Υπουργού ΠΕΧΩΔΕ. 

7. Του Π.Δ. 609/85 «Κατασκευή Δημοσίων Έργων», 
όπως ισχύει σήμερα μετά την τροποποίηση και συμπλή¬ 
ρωσή του από το ΠΔ 286/94, το ΠΔ 368/94, το Ν. 2338/95, 
το ΠΔ 402/96, το ΠΔ 210/97 και το ΠΔ 285/97. 

8. Του ΠΔ 23/93 όπως τροποποιήθηκε με το ΠΔ 85/95. 

9. Των λοιπών ισχυουσών ρυθμίσεων για τα Δημ. Έργα. 

10. Του Ν. 1642/86, για την εφαρμογή του Φόρου Προ¬ 
στιθέμενης Αξίας (ΦΕΚ/Α25) και την ΕΔ2γ/01/24/Φ.5.1/ 
6.2.87 Εγκ. Ε18του ΥΠΕΧΩΔΕ, σχετική με την εφαρμογή 
του ΦΠΑ σπς συμβάσεις έργων και μελετών. 

11. Του Ν. 2362/95 περί Δημοσίου Λογιστικού και ειδι¬ 
κότερα της παρ. 3 του άρθρου 22 του Νόμου αυτού. 

12. Του άρθρου 40 του Ν. 849/78, όπως συμπληρώθηκε 
με το άρθρο 8 του Ν. 2129/93. 

13. Της αριθμ 1107147/1239/0006Α/4.10.96 απόφασης 
με θέμα «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών». 

14. Της ΣΑΕ 077 Τομέα Πολιτικής Αεροπορίας του ΥΠΕ- 
ΘΟ. 

15. Της Απόφασης Δ16α/04/773/29.11.1990 του Υπουρ¬ 
γού Προεδρίας της Κυβέρνησης και του Υπουργού ΠΕ¬ 
ΧΩΔΕ «Περί εξαίρεσης διοικητικών πράξεων και εγγρά¬ 
φων από τον κανόνα των τριών υπογραφών». 

16. Της Κοινής Απόφασης Δ17α/03/99/Φ.2.2.1/ 
29.10.1996 (ΦΕΚ 1006/4.11.96) του Πρωθυπουργού και 
του Υπουργού ΠΕ.ΧΩ.Δ.Ε, με θέμα «Ανάθεση αρμοδιοτή¬ 
των Υπουργού ΠΕ.ΧΩ.Δ.Ε. στους Υφυπουργούς Περι¬ 
βάλλοντος, Χωροταξίας και Δημ. Έργων Χρ. Βερελή και 
θεοδ. Κολιοπάνο». 

Αφού λάβαμε υπόψη: 

1. Την απόφαση αρ. Δ 7 /Δ/ 45308 / 5589 / 26 .10.98 της ΥΠΑ 
μετην οποία εγκρίθηκε η τεχνική περιγραφή καθώς και οι τε¬ 
χνικές προδιαγραφές του έργου που αναφέρεται στο θέμα. 

2. Την απόφαση αρ. 1191/α/14/1.12.98 του ΥΠΕΧΩΔΕ 
με την οποία διατέθηκε πίστωση 4.750.000.000 δρχ. από 
το ενάριθμο έργο 9877000 της ΣΑΕ 077 προς δημοπρά- 
τηση του έργου με το σύστημα προσφοράς με συμπλή¬ 
ρωση ανοικτού Τιμολογίου και έλεγχο ομαλότητας των 
προσφερομένων τιμών. 

3. Την απόφαση αρ.οικ. 117/α/14/27.1.99 του ΥΠΕΧΩΔΕ 
με την οποία εγκρίθηκαν τα τεύχη δημοπράτησης του έρ¬ 
γου του θέματος. 


4. Την Απόφαση 1191/α/14/1.12.98 του ΥΠΕΧΩΔΕ με την 
οποία το έργο χαρακτηρίσθηκε ως σημανπκό και ειδικό. 

5. Την αρ. 555/α/14/4.5.99 απόφαση του ΥΠΕΧΩΔΕ με 
την οποία συστάθηκε η Επιτροπή Εισήγησης για Ανάθεση 
του έργου του θέματος. 

6. Τα από 30.6.99 (Ιο) και 22.7.99 (2ο) Πρακτικά της επι¬ 
τροπής εισήγησης για την ανάθεση του ως άνω έργου. 

7. Την Απόφαση 1118/α/14/30.7.99 με την οποία εγκρί- 
θηκε το αποτέλεσμα δημοπρασίας του έργου. 

Και επειδή 

1. Όπως προκύπτει από το Ιο πρακτικό της Επιτροπής 
Εισήγησης για Ανάθεση του έργου με ημερομηνία 30.6.99 
η Επιτροπή κατ' αρχήν προέβη στην αποσφράγιση και 
στον έλεγχο των σαράντα μίας (41) οικονομικών προσφο¬ 
ρών που έγιναν κατ’ αρχήν δεκτές στον διαγωνισμό. 

Από τον έλεγχο αυτό προέκυψε ότι οι προσφορές τεσ¬ 
σάρων εργοληπτικών επιχειρήσεων δεν πληρούσαν, κατά 
περίπτωση τις προϋποθέσεις ομαλότητας, ή της νόμιμης 
χαρτοσήμανσης, γεγονός που επισύρει τον αποκλεισμό 
τους από το διαγωνισμό. 

2. Στη συνέχεια η Επιτροπή, συνέταξε τον πίνακα αποτε¬ 
λεσμάτων δημοπρασίας μετη «μαθηματική μέθοδο», εφαρ¬ 
μόζοντας την Δ17α/08/16/ΦΝ402/10.2.98 απόφαση Υπουρ¬ 
γού ΠΕΧΩΔΕ για την ανάδειξη αναδόχου κατασκευής Δη¬ 
μοσίου Έργου, για τις υπόλοιπες τριάντα επτά (37) 
προσφορές, από όπου προέκυψε ότι η προσφορά που αντι¬ 
στοιχεί στο οριακό κόστος εργασιών (Ο.Κ.Ε.) του έργου εί¬ 
ναι η με έκπτωση λ=44,123% και υπολογίστηκε το 
κ=44,123%. Δεδομένου ότι ο προϋπολογισμός του έργου 
είναι 4.025.423.729 δρχ. (χωρίς ΦΠΑ) δηλ. μεγαλύτερος 
των 5.000.000 ΕΟΙΙ, και υπάρχουν δέκα επτά (17) τ.υχπ οι 
οποίες χρήζουν αιτιολόγησης, η Προϊσταμένη Αρχή κάλεσε 
τις ως άνω δέκα επτά (17) εργοληπτικές επιχειρήσεις να 
υποβάλουν γραπτές αιτιολογήσεις, πλην όμως ουδεμία αι¬ 
τιολόγηση υποβλήθηκε, γεγονός που επισύρει τον αποκλει¬ 
σμό των υπόψη εργοληππκών επιχειρήσεων. 

3. Δεδομένου ότι ουδεμία αντίρρηση ή προσφυγή υπο¬ 
βλήθηκε από τις αποκλεισθείσες εργοληπτικές επιχειρή¬ 
σεις και δεδομένου ότι από τη σειρά των παραδεκτών εκ¬ 
πτώσεων προκύπτει ότι υπάρχουν δύο ισόποσες προσφο¬ 
ρές που είναι οι αμέσως μικρότερες του οριακού κόστους 
και οι οποίες ανπστοιχούν σε τεκμαρτή έκπτωση 44%, η 
Επιτροπή, προέβη σε κλήρωση, σύμφωνα με το άρθρο 3 
της Δ17α/08/16/ΦΝ 402/10.2.98 απόφασης Υ.ΠΕ.ΧΩ.Δ.Ε., 
με παρουσία των εκπροσώπων των εργοληπτικών επιχει¬ 
ρήσεων που υπέβαλαν τις ανωτέρω ισόποσες προσφορές. 

4. Όπως προκύπτει από το 2ο Πρακτικό της Επιτροπής 
Εισήγησης για Ανάθεση με ημερομηνία 22.7.99, η κλήρω¬ 
ση ανέδειξε ως προσωρινή μειοδότρια προσφορά αυτήν 
της εργοληππκής επιχείρησης ΚΑΤΑΣΚΕΥΑΣΤΙΚΗ Α.Ε. 
και η Επιτροπή γνωμοδότησε ομόφωνα υπέρ της ανάθε¬ 
σης του έργου στην υπόψη εργοληπτική επιχείρηση που 
αναδείχθηκε από την κλήρωση, μετά από προηγούμενη 
έρευνα στο ΜΕΕΠ (Δ/νση Δ15 της ΓΓΔΕ) κατά την οποία 
διαπιστώθηκε ότι δεν υπάρχει κώλυμα για την ανάληψη 
του υπόψη έργου από την αναφερόμενη εταιρεία. 

5. Για την ολοκλήρωση του ως άνω έργου της, η Επι¬ 
τροπή Εισήγησης για Ανάθεση συνήλθε σε επανειλημμέ¬ 
νες συνεδριάσεις κατά τους μήνες Ιούνιο και Ιούλιο 1999. 

6. Τα μέλη της Επιτροπής Κατσίκα Ασπασία (Πρόεδρος), 
Γραίκα Αικατερίνη, Γκλεγκλές Λεωνίδας, Οικονομόπου- 
λος Βασίλειος, Σακέλλιος Δημήτριος, Παπαμικρούλης Νι¬ 
κόλαος καθώς και ο γραμματέας της Επιτροπής Τσιγγού- 



νης Γεώργιος, εργάσθηκαν και πέραν του κανονικού ωρα¬ 
ρίου για συνολικό χρονικό διάστημα 1,5 μήνα. 

7. Το μέλος της Επιτροπής Γαλανοπούλου Ελένη (εκ¬ 
πρόσωπος ΥΠΑ) εργάσθηκε και πέραν του κανονικού 
ωραρίου για συνολικό χρονικό διάστημα ενός (1) μηνός 
και στη συνέχεια αναπληρώθηκε από το ανπ'στοιχο ανα- 
πληρωματικό μέλος Μεγαγιάννη Εύδοξο που εργάσθηκε 
πέραν του κανονικού ωραρίου για ήμισυ μήνα, ενώ ο δεύ¬ 
τερος γραμματέας της Επιτροπής. Γεώργιος Κραχτίδης 
εργάσθηκε και πέραν του κανονικού ωραρίου για συνολι¬ 
κό χρονικό διάστημα ενός μηνός. 

8 . Σύμφωνα με το άρθρο 5 του Ν. 2229/94, όπως τροπο¬ 
ποιήθηκε και ισχύει με το Ν. 2338/95, καταβάλλεται αμοι¬ 
βή για τα μέλη της Επιτροπής Εισήγησης για Ανάθεση του 
Έργου, εφ’ όσον αυτό χαρακτηριστεί σημανπκό ή ειδικό 
με απόφαση του Υπουργού ΠΕ.ΧΩ.Δ.Ε. 

9. Ύστερα από τη γνωμοδότηση της Επιτροπής Εισή¬ 
γησης για Ανάθεση, το έργο, με την 1118/α/14/30.7.99 
Απόφαση του Υπουργού ΠΕ.ΧΩ.Δ.Ε., κατακυρώθηκε στη 
μειοδότρια Εργοληππκή Επιχείρηση. 

10. Η πίστωση για την αμοιβή της Επιτροπής βαρύνει το 
ενάριθμο έργο 9877000 της ΣΑΕ 077, αποφασίζουμε: 

1. Καθορίζουμετην αμοιβή των μελών της Ε.Ε.Α, του έρ¬ 
γου «Πεδίο ελιγμών Αεροδρομίου Σητείας (Β’ Φάση - Απο¬ 
περάτωση)» ως εξής: 

Για την Πρόεδρο και τα υπόλοιπα μέλη της Επιτροπής 
στο ποσό των 120.000 δρχ. ανά μήνα απασχόλησης, δηλ. 
συνολικά 180.000 δρχ. για καθένα από τους Κατσίκα 
Ασπασία, Γραίκα Αικατερίνη, Γκλεγκλέ Λεωνίδα, Οικονο- 
μόπουλο Βασίλειο, Σακέλλιο Δημήτριο και Παπαμικρούλη 
Νικόλαο, 120.000 δρχ. για την Γαλανοπούλου Ελένη και 
60.000 δρχ. για τον Μεγαγιάννη Εύδοξο. 

Για τους Γραμματείς της Επιτροπής στο ποσό των 
60.000 δρχ. ανά μήνα απασχόλησης, δηλαδή συνολικά 
90.000 δρχ. για τον Τσιγγούνη Γεώργιο και 60.000 δρχ. 
για τον Κραχπ'δη Γεώργιο. 

2 . Εγκρίνουμε τη διάθεση πίστωσης ποσού ενός εκα¬ 
τομμυρίου τετρακοσίων δέκα χιλιάδων (1.410.000) δρχ. 
σε βάρος του ενάριθμου έργου 9877000 της ΣΑΕ 077 για 
την πληρωμή της ως άνω αμοιβής των μελών της Επιτρο¬ 
πής και των Γραμματέων της Επιτροπής. 

Η σχετική καταβολή να γίνει από την ΕΥΔΕ Α/Δ Νοτίου 
Ελλάδος δια της υπολόγου του έργου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Νοεμβρίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΠΕΡ/ΝΤΟΣ, ΧΩΡ/ΞΙΑΣ & ΔΗΜ ΕΡΓΟΝ 

Ν. ΧΡΙΓΓΟΔΟΥΛΑΚΗΣ Κ.ΛΑΛΙΩΤΗΣ 

-φ- 

Αρίθμ. 2/72687/0022 (3 ) 

Καθορισμός αμοιβής επιμορφωτών, επιμορφουμένων, 
πραγματογνωμόνων, αξιολογητών, υπευθύνων Προ¬ 
γράμματος κ.λ.π. των Περιφερειακών Επιμορφωτικών 
Κέντρων (Π.Ε.Κ.). 

ΟΙ ΥΦΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του Ν. 1400/83 (ΦΕΚ 156τ.Α’) αρ. 21 

2. Του Ν. 1256/82 (ΦΕΚ 65 τ.Α’) «Για την πολυθεσία, πο- 
λυαπασχόληση κλπ» αρ. 6 


3. Των άρθρων 28 και 29 του Ν. 1566/85 (ΦΕΚ 167 τ Α’) 
και του άρθρου 12 του Ν. 1824/88 

4. Του άρθρου 17 του Ν. 2009/92. 

5. Του άρθρου 22 παρ.3 του Ν. 2362/1995 (ΦΕΚ 247 ΑΊ 
δαπάνες Κ. Υ. ή επιχορ. 

6. Των νόμων 2346/95 (ΦΕΚ220. τ. Α’) «Δαπάνες κίνησης 
των μετακινουμένων προσώπων με εντολή του Δημοσίου 
εντός και εκτός της επικράτειας για εκτέλεση υπηρεσίας 
και άλλες διατάξεις» και 2685/18.2.99 «Κάλυψη δαπανών 
μετακινουμένων υπαλλήλων εκτός και εντός επικράτειας 
και άλλες διατάξεις ΦΕΚ 35/99 Τ.Α’». 

7. Του άρθρου 23παρ. 8του Ν. 2530/23.10.97 (ΦΕΚ218 
Τ.Α’) «Υπηρεσιακή κατάσταση και αναμόρφωση μισθολο¬ 
γίου του διδακτικού και ερευνητικού προσωπικού...». 

8. Του άρθρου 19 του Ν. 2470/21.3.97 (ΦΕΚ 40, τ.Α’) 
«Αναμόρφωση μισθολογίου προσωπικού της Δημόσιας 
Διοίκησης και άλλες συναφείς διατάξεις». 

9. Του άρθρου 4 του Π.Δ. 250/1992 (ΦΕΚ 138 Α’). 

10. Του άρθρου 40 του Ν. 849/22.12.1978, ΦΕΚ 232 τ.Α’ 
«περί παροχής κινήτρων δια την ενίσχυσιν της περιφερει¬ 
ακής και οικονομικής αναπτύξεως της χώρας». 

11. Του άρθρου 8 του Ν.2129/14.4.1993 ΦΕΚ 57 τ,Α’ 
«Αύξηση συντάξεων και άλλες διατάξεις». 

12. Του άρθρου 11 του Ν. 1305/9.12.1982 ΦΕΚ146. τ.Α’ 
«Για την κύρωση της πράξης Νομοθετικού περιεχομένου 
«Για την αύξηση των κατωτάτων ορίων και λοιπών συντά¬ 
ξεων του ΙΚΑ και άλλες διατάξεις». 

13. Του άρθρου 7 παρ. 4 του Ν. 2525/97 (ΦΕΚ 188/τ.Α’) 
«Ενιαίο Λύκειο, Πρόσβαση των αποφοίτων του στην Τρι¬ 
τοβάθμια Εκπαίδευση, Αξιολόγηση του εκπαιδευτικού 
έργου και άλλες διατάξεις». 

14. Το εγκεκριμένο από 20.9.96 Τεχνικό Δελτίο Ενέργει¬ 
ας 1.3 α «Επιμόρφωση Εκπαιδευτικών» που εντάσσεται 
ο το Επιχειρησιακό Πρόγραμμα Εκπαίδευσης και Αρχικής 
Επαγγελματικής Κατάρτισης (Ε.Π.ΕΑΕΚ) από το οποίο θα 
χρηματοδοτηθούν. 

15. Τα εγκεκριμένα Τεχνικά Δελτία, των παρακάτω έρ¬ 

γων όπως τροποποιήθηκαν και συμπληρώθηκαν μεταγε¬ 
νέστερα με το αριθμ. Κ.Α. 4089/31.12.98 έγγραφο ττκ 
Δ/νσης Κ. Π. Σ.: ΥΥΗ Ψ κ 

I) Εργου 1.3.α (1) 1 «Επιμορφωτικά Προγράμματα για 
την υποδοχή και την υποστήριξη εκπαιδευτικών αλλαγών 
για εκπαιδευτικούς που υπηρετούν» 

II) Εργου 1.3. α (1) 2 «Πρόγραμμα για νεοδιόριστους 
εκπ/κούς» και 

III) Εργου 1.3.α (2) 3 «Ταχύρρυθμα προαιρετικά επι¬ 
μορφωτικά προγράμματα για εκπ/κούς», τα οποία εντάσ¬ 
σονται στην ενέργεια 1,3.α «Επιμόρφωση εκπαιδευτικών» 
του ΕΠΕΑΕΚ. 

?6, Το αριθμ. Κ.Α. 144/19.1.99 έγγραφο της Δ/νσης 
Κ.Π.Σ. 

17. Την Κοινή Απόφαση των Υφυπουργών Οικονομικών 
και Εθνικής Παιδείας και Θρησκευμάτων Γ2/6425/ 
14.11.97 «Πραγματοποίηση ταχύρυθμων προαιρετικών 
Επιμορφωτικών Προγραμμάτων για εκπαιδευτικούς της 
Π/θμιας και Δ/θμιας Εκπαίδευσης και κάθε όμοια απόφα¬ 
ση που εκδίδεται σύμφωνα με τα παραπάνω Τεχνικά Δελ¬ 
τία και τις ισχύουσες διατάξεις. 

18· Την Κοινή Απόφαση του Υφυπουργού Οικονομικών και 
του Υπουργού Εθνικής Παιδείας και θρησκευμάτων, 
ΚΑ/3170/20.11.97, για την έγκριση χρηματοδότησης των 

Περιφερειακών Επιμορφωτικών Κέντρων (Π.Ε.Κ.), για την 
εκτέλεση έργων της ενέργειας 1.3.α «Επιμόρφωση Εκπαι¬ 
δευτικών» που χρηματοδοτούνται απότο ΕΠΕΑΕΚ (Β' ΚΠΣ). 

19. Την αριθμ. Η/ 3273 /27.4.94 (ΦΕΚ 352/τ.Α’) Κοινή 
Απόφαση των Υπουργών Οικονομικών και Εθνικής Παι¬ 
δείας και Θρησκευμάτων «Σύσταση Ειδικού Λογαρια¬ 
σμού στο Παιδαγωγικό Ινστιτούτο». 

20. Την αρ. 1107147/1239/006 Α (ΦΕΚ 922/Τ.Β77.10.96) 
απόφαση του Πρωθυπουργού και του Υπουργού Οικονο¬ 
μικών «Περί αναθέσεως αρμοδιοτήτων στους Υφυπουρ¬ 
γούς Οικονομικών». 

21. Την αρ. ΣΤ5/33/9.10.96 (ΦΕΚ 937/Τ.Β714.10.96) 
Απόφαση του Πρωθυπουργού και του Υπουργού Εθνικής 
Παιδείας και θρησκευμάτων «Περί αναθέσεως αρμοδιο¬ 
τήτων στον υφυπουργό Εθνικής Παιδείας και Θρησκευ¬ 
μάτων». 

22. Τις διατάξεις του άρθρου 29 Α του Ν. 1558/85 (ΦΕΚ 
137 Α’) που προστέθηκε με το άρθρο 27 του Ν. 2081/92 
(ΦΕΚ 154 Α’) και τροποποιήθηκε με το άρθρο 1 παρ. 2α 
του Ν. 2469/97 (ΦΕΚ 38τ.Α’). 

23. Το γεγονός ότι από την παρούσα απόφαση δεν προ- 
καλούνται πρόσθετες δαπάνες από εκείνες που έχουν 
προσδιοριστεί συνολικά για τα έτη 1997, 1998 και 1999, 
με την αναφερόμενη παραπάνω Κοινή Υπουργική Απόφα¬ 
ση ΚΑ 3170/20.11.97, για τα έργα 1.3.α. (1), 1.3.α(1)2και 
1.3.α. (2) 3. Οι δαπάνες αυτές αντιμετωπίζονται από πι¬ 
στώσεις του ΠΔΕ (ΣΑΕ 04 5/2) έργο 9645508 Επιμόρφω¬ 
ση εκπαιδευτικών το οποίο και συγχρηματοδοτείται από 
το II ΚΠΣ (ΕΠΕΑΕΚ). 

Η πληρωμή των σχετικών δαπανών γίνεται μέσω του ει¬ 
δικού λογαριασμού του ΥΠ.Ε.Π.Θ. και από 1.1.1999 από 
τον Ειδικό Λογαριασμό του Παιδαγωγικού Ινστιτούτου, 
αποφασίζουμε: 

Καθορίζουμε την αμοιβή των επιμορφωτών, των επι- 
μορφούμενων, των πραγματογνωμόνων, των αξιολογη- 
τών, των επιμελητών - φροντιστών υπευθύνων του προ¬ 
γράμματος των Π.Ε.Κ., τις προϋποθέσεις και το ύψος της 
αποζημίωσης των μετακινούμενων εκτός έδρας επιμορ- 
φωτών και επιμορφούμενων, τη διαδικασία προμήθειας 
διδακτικού υλικού και αναλώσιμων και την αντιμετώπιση 
λειτουργικών δαπανών των Π.Ε.Κ. ως εξής: 

1 . Ωριαία αποζημίωση για κάθε ώρα διδασκαλίας, άσκη¬ 
σης, διάλεξης ή συζήτησης των διδασκόντων με ανάθεση 
στα Ειδικά Επιμορφωτικά Προγράμματα για τους Εκπαι¬ 
δευτικούς της Α/θμιας και Β/θμιας Εκπ/άης των Περιφε¬ 
ρειακών Επιμορφωτικών Κέντρων (Π. Ε. Κ.), των επιμορ- 
φούμενων και τις δαπάνες κίνησης και εκτός έδρας πα¬ 
ραμονής κ.λπ. ως εξής: 

Α. Στους Επιμορφωτές: 

σ) Στους καθηγητές Α.Ε.Ι. τους Αναπληρωτές καθηγη¬ 
τές Α.Ε.Ι. στους καθηγητές Τ.Ε.Ι. στους Ερευνητές Α’ και 
Β’ στους καθηγητές Εθνικής Σχολής Δημόσιας Υγείας 
στους Συμβούλους του Π. I. στους Ανωτάτους Δικαστι¬ 
κούς Λειτουργούς, στους Ανώτατους Κρατικούς Λει¬ 
τουργούς και τους Δημόσιους υπαλλήλους ειδικών θέσε¬ 
ων σε 12.000 δρχ. 

β) Στους επίκουρους καθηγητές Α. Ε. I., στους Παρέ- 
δρους του Π. I. στους Σχολικούς Συμβούλους, στους 
προϊσταμένους Διευθύνσεων και Γραφείων 
Εκπ/σης.,στους Λέκτορες Α.Ε.Ι. σους Ερευνητές Γ' και Δ’ 
στους Δημόσιους Υπαλλήλους που είναι κάτοχοι διδα¬ 
κτορικού διπλώματος και στους επίκουρους καθηγητές 
Τ.Ε.Ι, σε 10.000 δρχ. 


γ) Στους εκπαιδευτικούς και δημ. Υπαλλήλους με μετα¬ 
πτυχιακές σπουδές και ειδική εμπειρία σε 8.500 δρχ. 

δ) Στους λοιπούς εκπαιδευτικούς, οιασδήποτε βαθμί¬ 
δας, στους Δικαστικούς λειτουργούς και σε άλλους Δη¬ 
μοσίους Υπαλλήλους σε 6.500 δρχ. 
ε) Στους ιδιώτες: 

με διδακτορικό δίπλωμα και ειδική εμπειρία σε 12.000 

δρχ. 

με μεταπτυχιακές σπουδές και ειδική εμπειρία σε 8.500 
δρχ · 

με πτυχία Α. Ε. I. και ειδική εμπειρία σε 6.500 δρχ. 
με ειδική εμπειρία στο επάγγελμα όπως ηθοποιοί, μου¬ 
σικοί και λοιποί εμπειροτέχνες με μειωμένα τυπικά προ¬ 
σόντα σε 5.000 δρχ. 

Στον αριθμό των διδακτικών ωρών προστίθενται τρεις 
(3) επί πλέον ώρες για την επιτήρηση γραπτής εξέτασης 
για κάθε εκπαιδευτικό πρόγραμμα. 

Β. Στους Επιμορφούμενους σε δρχ. 1.500 για κάθε ώρα 
διδασκαλίας, άσκησης, διάλεξης ή συζήτησης. Οι επι- 
μορφούμενοι που δεν παρακολουθούν το 80% των προ- 
βλεπόμενων ωρών του αντίστοιχου προγράμματος δεν 
δικαιούνται να λάβουν αποζημίωση. 

Γ. Στους Επιμορφωτές, οι οποίοι μετακινούνται από την 
οργανική τους θέση ή τον τόπο που υπηρετούν, ή τη μόνι¬ 
μη διαμονή τους εκτός έδρας, στην έδρα του Π.Ε.Κ. ή σε 
άλλες πόλεις της περιοχής του Π ΕΚ, καταβάλλονται, πέ¬ 
ραν της ωριαίας αποζημίωσης και τα κατά νόμο οδοιπο¬ 
ρικά έξοδα και ημερήσια αποζημίωση εκτός έδρας για τη 
μετακίνηση τους. 

Δ. Στους επιμορφούμενους που μετακινούνται εκτός 
έδρας από την οργανική τους θέση ή τον τόπο που υπη¬ 
ρετούν ή τη μόνιμη διαμονή τους, καταβάλλονται και 
οδοιπορικά έξοδα μόνο με τα συνήθη συγκοινωνιακά μέ¬ 
σα. 

Στην περίπτωση που το επιμορφωτικό πρόγραμμα έχει 
διάρκεια πέραν της μιας (1) ημέρας ή παρατείνεται και 
στις απογευματινές ώρες στους επιμορφούμενους κατα¬ 
βάλλονται και τα κατά νόμο έξοδα διαμονής και ημερήσια 
εκτός έδρας αποζημίωση. 

Οι δαπάνες εφαρμογής των προγραμμάτων που υλο¬ 
ποιούνται μετά την 1.1.1999 για τις περιπτώσεις Γ και Δ 
της απόφασης αυτής, μπορούν να αντιμετωπίζονται σύμ¬ 
φωνα με τα οριζόμενα στις σχετικές αποφάσεις της Επι¬ 
τροπής Ερευνώντου Ειδικού Λογαριασμού του Παιδαγω¬ 
γικού Ινστιτούτου. 

2 . Αποζημίωση κατά επιμορφωτικό Πρόγραμμα πραγ- 
ματογνωμόνων, αξιολογητών και υπευθύνων προγράμ¬ 
ματος ως εξής: 

α) Στους (2) πραγματογνώμονες επιστήμονες εγνωσμέ¬ 
νου κύρους για την εισήγηση που κάνουν για την τελική 
επιλογή των επιμορφωτικών προγραμμάτων, με βάση τα 
μετρήσιμα κριτήρια επιλογής της προκήρυξης αυτών από 
10.000 δρχ. στον καθένα. 

β) Στους δύο (2) αξιολογητές επιστήμονες εγνωσμένου 
κύρους, για την σύνταξη των εκθέσεων που κάνουν με βά¬ 
ση την επεξεργασία δεδομένων - ποσοτική και ποιοτική - 
από ερωτηματολόγια, συνεντεύξεις, παραγωγή διδακτι¬ 
κού υλικού κ.α. αξιολογώντας μορφές επιμόρφωσης, επι¬ 
μορφωτικών προγραμμάτων, επιμορφωτών και επιμορ- 
φούμενων για κάθε επιμορφωτική περίοδο, λαμβάνοντας 
υπόψη και τις εκθέσεις που υποβάλουν οι επιμορφούμε- 
νοι μετά τη λήξη του προγράμματος, από 10.000 δρχ. 
στον καθένα. 

γ) Στον υπεύθυνο του προγράμματος, για την σύνταξη του 
ωρολογίου προγράμματος πραγματοποίησης του επιμορ¬ 
φωτικού προγράμματος, την παρακολούθηση της εξέλιξής 
του και την σύνταξη έκθεσης αξιολόγησης του που υποβά¬ 
λει στο Συντονιστικό Συμβούλιο του Π.Ε.Κ. 30.000 δρχ. 

Την καταβολή της παραπάνω αποζημ'ωσης δικαιούνται οι 
εμπλεκόμενοι μόνον εφόσον δεν είναι δημόσιοι υπάλληλοι. 

3. α) Στους επιμορφούμενους παρέχεται διδακτικό υλι¬ 
κό με δαπάνες του Π.Ε.Κ. 

β) Για τις ανάγκες πραγματοποίησης των επιμορφωτι¬ 
κών προγραμμάτων τα Π.Ε.Κ. πραγματοποιούν δαπάνες 
λειτουργίας, προμήθειας αναλωσίμων και εξοπλισμών. 

Η απόφαση αυτή ισχύει για ένα έτος πριν τη δημοσίευ¬ 
ση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 1999 

οι ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Ν.ΧΡΙΣΤΟΔΟΥΛΑΚΗΣ Ι.ΑΝΘΟΠΟΥΛΟΣ 

-Φ- 

Αριθμ. 2/74090/0022 (4) 

Καθιέρωση υπερωριακής εργασίας σε μόνιμους υπαλ¬ 
λήλους του Ε.Ο.Κ.Φ. (ΠΙΚΠΑ). 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1) Τις διατάξεις του άρθρου 15 του Ν.2592/98 (ΦΕΚ 
57/98 τ.Α). 

2) Την επιτακτική ανάγκη εύρυθμης λειτουργίας επί, 
24ώρου βάσεωςτων κατασκηνώσεων. 

3) Το αριθ.πρωτ. ΜΠ/1902/15-9-99 έγγραφο του ΕΟΚΦ 
(ΠΙΚΠΑ). 

4) Την αριθ. 1107147/1239/0006 Α/4-10-96 Απόφαση 
του Πρωθυπουργού και του Υπουργού Οικονομικών, 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών», αποφασίζουμε: 

Εγκρίνουμε την καθιέρωση υπερωριακής, εργασίας , 
πέραν της υποχρεωτικής, σε μόνιμους υπαλλήλους του 
(Ε.Ο. Κ. Φ. (ΠΙΚΠΑ) διαφόρων ειδικοτήτων που εργάσθη- 
καν υπερωριακά στις παιδικές εξοχές για την εύρυθμη 
λειτουργία τους, δεδομένου ότι δεν υπήρχε, προσέλευση 
εποχικού προσωπικού στις θέσεις που απασχολήθηκαν 
ως εξής: 


Υπηρεσία 

Ειδικότητα Αριθ .Ατόμων 

Χρονικό διάστημα 

Ωρες 

Π.Ε Ηρακλείου 

Φύλακας 

(μόνιμος υπ/λοςτου 
ΕΟΚΦ) 

1 

1/7-16/8/99 

200 (νυχτερινά) 

Π.Ε,Κάρδίτσας 

Διαχειριστής 
μόνιμος υπ/λος του 
παρ/τος Καρδίτσας: 

2 

28/6-27/8/99 

200 


Μάγειρας 
μόνιμος υπ/λος του 
παρ/τος 


26/6-27/8/99 

200 

Π.Ε.Κέρκυρας 

Διαχειρίστρια 

2 

25/6-30/7/99 

200 


μόνιμη υπ/λος 

Γιατρός 

μόνιμος γιατρός του 
παρ/τος 


25/6-30/7/99 

158 

Π.ΕΘεσ/νίκης 

Διαχειρίστρια 

1 

1/7-22/8 

200 


μόνιμη υπ/λος 


Η προϋπολογισθείσα δαπάνη για την καταβολή υπερω¬ 
ριών είναι 3.500.000 δρχ. το έτος 1999 και θα αντιμετωπι- 
σθεί από τις πιστώσεις μισθοδοσίας για κάθε παιδική εξο¬ 
χή από τον ΚΑΕ 0261. 

Σε κάθε περίπτωση η δαπάνη γιατηνπληρωμή των ανω¬ 
τέρω αποζημιώσεων περιορίζεται αποκλειστικά και μόνο 
μέσα στα πλαίσια των εγγεγραμμέων για το σκοπό αυτό 
πιστώσεων στους οικείους προϋπολογισμούς και δεν δύ- 
ναται να αυξηθεί είτε με χορήγηση συμπληρωματικών πι¬ 
στώσεων είτε με τροποποίηση του προϋπολογισμού με 
ευθύνη της Δ/νσης του κάθε Ν.Π.Δ.Δ. 

Η ωριαία αποζημίωση του ανωτέρω προσωπικού ορίζε¬ 
ται σύμφωνα με τις διατάξεις του άρθ. 15 του Ν. 2592/98 
(ΦΕΚ 57/98 τ.Α’). 

Οι αποφάσεις των οικείων οργάνων των Ν ,Π.Δ.Δ. για την 
ονομαστική κατανομή του προσωπικού σε υπερωριακή 
απασχόληση κοινοποιούνται στη Δ/νση προσωπικού του 
Υπουργείου Υγείας και Πρόνοιας και στη Δ/νση του Γεν. 
Λογιστηρίου του Κράτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 1999 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΥΓΕΙΑΣ ΚΑΙ ΠΡΟΝΟΙΑΣ 

ΝΙΚ. ΧΡΙΣΤΟΔΟΥΛΑΚΗΣ Λ. ΠΑΠΑΔΗ ΜΑΣ 

-Φ- 

Αριθμ. 2/70376/0022 (5) 

Καθορισμός του αριθμού των επιτρεπομένων ημερών 
κατ’ ανώτατο όριο, κίνησης εκτός έδρας για εκτέλεση 
υπηρεσίας των δημοσίων πολιτικών υπαλλήλων και 
του προσωπικού με σύμβαση ιδιωτικού δικαίου αορί¬ 
στου χρόνου του Υπουργείου Δημόσιας Τάξης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. - Τις διατάξεις της παραγράφου 3 του άρθρου 2 του 
Ν. 2685/1999 «Κάλυψη Δαπανών μετακινουμένων υπαλ¬ 
λήλων εντός και εκτός Επικράτειας και άλλες διατάξεις» 
(ΦΕΚ/Α-35). 

2. -Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137- Α) όπως 
αυτό προστέθηκε με το άρθρο 27 του Ν. 2081/1992 (ΦΕΚ 
154-Α) και αντικαταστάθηκε με το άρθρο 1 του Ν. 
2469/1997 (ΦΕΚ Α-38). 

3. - Τις διατάξεις της παραγράφου 3 του άρθρου 22 του 
Ν. 2362/1995 «Περί Δημοσίου Λογιστικού, ελέγχου των 
δαπανών του Κράτους και άλλες διατάξεις» (ΦΕΚ Α-247). 

4. - Την υπ’ αρ. 1107147/1239/0006Α/4-10-96 Κοινή Από¬ 
φαση του Πρωθυπουργού και Υπουργού των Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ Β-922). 

5. - Το γεγονός ότι από τις διατάξειςτηςπαρούσας, προ- 
καλείται δαπάνη σε βάρος του Κρατικού προϋπολογι¬ 
σμού εξόδων για το τρέχον οικονομικό έτος (από 1 -6- 99), 
ύψους 5.000.000 δρχ. και για το έτος 2000 και καθένα από 
τα επόμενα έτη 8.000.000 δρχ. περίπου, οι οποίες θα αντι- 
μετωπισθούν ως εξής: 

Η δαπάνη του τρέχοντος έτους από τις πιστώσεις του 
ΚΑΕ 0711 του εκτελούμενου Π/Υ εξόδων Ε. Φ. 43-110 «ΕΛ¬ 
ΛΗΝΙΚΗ ΑΣΤΥΝΟΜΙΑ». 

Η δαπάνη για το έτος 2000 και καθένα από τα επόμενα 
έτη από τις πιστώσεις που θα εγκρίνονται για το σκοπό 
αυτό στον ΚΑΕ 0711 κατ’ έτος Π/Υ εξόδων ιδίου Φορέα, 
αποφασίζουμε: 

Άρθρο μόνο 

Καθορίζουμε από 1-6-99 και εφεξής τον αριθμό του 
ανωτάτου ορίου ημερών που επιτρέπεται να παραμένουν 
εκτός έδρας κάθε μήνα για εκτέλεση υπηρεσίας οι πολιτι¬ 
κοί δημόσιοι υπάλληλοι και το προσωπικό με σύμβαση 
ιδιωτικού δικαίου αορίστου χρόνου, του Υπουργείου Δη¬ 
μόσιας Τάξης ως εξής: 

α) Μόνιμοι Δημόσιοι Πολιτικοί Υπάλληλοι, ανεξαρτήτως 
Κλάδου και Πολιτικοί Υπάλληλοι με σύμβαση ιδιωτικού 
αορίστου χρόνου των Κεντρικών Υπηρεσιών του Υπουρ¬ 


γείου Δημόσιας Τάξης μέχρι έξι (6) ημέρες (μέχρι 72 ημέ¬ 
ρες κατ’ έτος) και 

β) Μόνιμοι Δημόσιοι Πολιτικοί Υπάλληλοι ανεξαρτήτως 
Κλάδου και Πολιτικοί Υπάλληλοι με σύμβαση ιδιωτικού δι¬ 
καίου αορίστου χρόνου των Περιφερειακών Υπηρεσιών 
του Υπουργείου Δημόσιας Τάξης μέχρι τέσσερις (4) ημέ¬ 
ρες (μέχρι 48 ημέρες κατ’ έτος). 

Κάθε άλλη προγενέστερη απόφαση και για το ίδιο θέμα 
καταργείται από την ισχύ της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΜΙΧΑΛΗΣ ΧΡΥΣΟΧΟΪΔΗΣ 






26620 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ή«ρ: νννννν.βΙ.ςτ 
β-ΓΤ13ίΙ: ννβϋΓΠΒδΙβΓ @ βί· 9 Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 -Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ. Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ - Μέχρι 8 σελίδες 200 δρχ. 

ΕΦΗΜΕΡΙΔΟΣΤΗΣ ΚΥΒΕ ’ΝΗΣΕΩΣ ^ σελίδες και άνω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 » 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεΐα που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

" Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



